laion/Wikipedia-Exotic huggingface dataset:
বেঙ্গালুরু মেট্রো

নাম্মা মেট্রো (কন্নড়: ನಮ್ಮ ಮೆಟ್ರೊ "আমাদের মেট্রো"), যা বেঙ্গালুরু মেট্রো নামে পরিচিত (কন্নড়: ಬೆಂಗಳೂರು ಮೆಟ್ರೊ), হল ভারতের বেঙ্গালুরু শহরের একটি গণ রেলপরিবহন ব্যবস্থা। বেঙ্গালুরু মেট্রো রেল কর্পোরেশন এই রেল চালায়। ২০১১ সালের ২০ অক্টোবর বেঙ্গালুরু মেট্রোর উদ্বোধন হয়েছে। প্রথম ধাপে বাইয়াপ্পানাহল্লি থেকে মহাত্মা গান্ধী রোড পর্যন্ত ট্রেন চলাচল করছে। এই রেলব্যবস্থা ম্যাজেস্টিক (কেম্পেগৌড়া বাস স্টেশন ও বেঙ্গালুরু মেট্রো স্টেশন), সম্পিগ রোড, হাডসন সার্কেল ও মহাত্মা গান্ধী রোড এলাকার ট্রাফিক সমস্যার সমাধানার্থে গড়ে তোলা হয়েছে। "Project Highlights"। Official webpage of B.M.R.C.। ২০১০-০৪-১২ তারিখে মূল থেকে আর্কাইভ করা। সংগ্রহের তারিখ ২০১০-০৫-০৩।  "Namma Metro surges ahead, clocks four-crore jump in annual ridership - Times of India"। The Times of India। সংগ্রহের তারিখ ২৪ জানুয়ারি ২০১৯।  "Namma metro to chug on October 20 - southindia - Bangalore - ibnlive"। ৩ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১১।  "Metro comes to Bangalore finally"। The Times of India। ২০ অক্টোবর ২০১১। ২০ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১১।  উইকিমিডিয়া কমন্সে নাম্মা মেট্রো সংক্রান্ত মিডিয়া রয়েছে। Bangalore Metro Rail Corporation Limited Official BMRC Route Map Praja Metro Tracker Namma Metro Rebranding Exercise টেমপ্লেট:Bangalore topics
মাইক্রোওয়েভ ওভেন

মাইক্রোওয়েভ ওভেন বা সংক্ষেপে মাইক্রোওয়েভ (ইংরেজি: Microwave Oven), কখনো কখনো শুধু ওভেন রান্নাবান্নার কাজে সহায়তাকারী একটি বৈদ্যুতিক বা ইলেকট্রনিক যন্ত্র। এই যন্ত্রে মাইক্রোওয়েভ বা অতি ক্ষুদ্র কম্পাঙ্কের তড়িৎ চৌম্বকীয় তরঙ্গ ব্যবহার করে খাদ্যবস্ত্তকে উত্তপ্ত করা হয়। এটি মাইক্রোওয়েভ বিকিরণ ব্যবহার করে খাদ্যবস্ত্তর অভ্যন্তরীণ পোলারাইজড (polarized) অণুগুলোকে উত্তপ্ত করে, ফলে সম্পূর্ণ খাদ্যবস্ত্তটি গরম বা উত্তপ্ত হয়ে ওঠে। এই প্রক্রিয়ায় ঘন বা বেশি জলীয় উপাদান বিশিষ্ট খাদ্যের বাইরের দিকের ১ থেকে ১.৫ ইঞ্চি (২৫ মিমি থেক ৩৮ মিমি) পর্যন্ত অংশ সুষমভাবে গরম হয়। শুকনো খাদ্যে গরম হয় আরো বেশি অংশ। মাইক্রোওয়েভ এভাবে খাদ্যের ভেতরে পর্যন্ত ভেদ করে যায় বলে মাইক্রোওয়েভ ওভেনে অন্যান্য রান্না পদ্ধতির, বিশেষ করে তাপ পরিবহনের মাধ্যমে রান্না করার পদ্ধতির, থেকে অনেক ভালোভাবে খাদ্যের সকল অংশকে সমানভাবে উত্তপ্ত করা যায়। মাইক্রোওয়েভ ওভেনে খাদ্যকে দ্রুত এবং সুষম ভাবে গরম করা যায় বলে পূর্বের রান্না করা খাবার পুনরায় গরম করতে, সবজি রান্না করতে এবং স্টু বা ঘন সুরুয়া বা ঝোল জাতীয় খাবার রান্না করতে বহুল ব্যবহৃত হয়। কিন্ত্ত মাইক্রোওয়েভ ওভেনে খাদ্যকে ভাজা, পোড়ানো কিংবা বেক করা যায় না বলে পেশাদার রান্নার জগতে এর ব্যবহার সীমিত। দ্বিতীয় বিশ্বযুদ্ধের সময়ে রাডার প্রযুক্তির যে উন্নতি হয় তাকে কাজে লাগিয়ে যুদ্ধের পরে মার্কিন রেথিয়ন কোম্পানী প্রথম বাণিজ্যিক মাইক্রোওয়েভ ওভেন তৈরী করে। এই মাইক্রোওয়েভ ওভেনের নাম ছিল 'রাডারেঞ্জ' (Radarange) যা ১৯৪৬ সালে প্রথম বিক্রিত হয়। রেথিয়ন পরে আবাসিক ব্যবহার উপযোগী মাইক্রোওয়েভ ওভেনের স্বত্ত্ব নিবন্ধন করে এবং ট্যাপ্পান(Tappan) নাম দিয়ে ১৯৫৫ সালে বাজার আনে। কিন্তু এই যন্ত্রগুলো সর্বসাধারণ্যে ব্যবহারের জন্য বেশি বড় আকারের ছিল এবং মূল্যও অনেক বেশি ছিল। অবশেষে ১৯৬৭ সালে আমানা কর্পোরেশন প্রথম কাউন্টার বা টেবিলের উপরে রেখে ব্যবহার উপযোগী মাইক্রোওয়েভ ওভেন বাজারজাত করে। পরে ১৯৬৫ সালে রেথিয়ন একে কিনে নেয়। অণুতরঙ্গ রসায়ন আইইইই ৮০২.১১ ওয়াই ফাই ওভেন Hervé This, Révélations gastronomiques, Éditions Belin. আইএসবিএন ২-৭০১১-১৭৫৬-৯ Ask a Scientist Chemistry Archives, Argonne National Laboratory How a microwave oven works ওয়েব্যাক মেশিনে আর্কাইভকৃত ১৬ জুন ২০১৫ তারিখে Description with circuit diagrams How microwaves and microwave ovens work Java animation suitable for young people Further Reading On The History Of Microwaves and Microwave Ovens Microwave oven history from American Heritage magazine Microwave Oven Radiation, USFDA Center for Devices and Radiological Health Superheating and microwave ovens Superheating and Microwave Ovens, University of New South Wales (includes video) MicrowaveCam.com Videos of the inside of the microwave oven compartment
দোয়েল (কম্পিউটার)

দোয়েল ল্যাপটপ, বাংলাদেশের প্রথম স্থানীয়ভাবে তৈরি ও অ্যাসেম্বলিংকৃত ল্যাপটপ বা নোটবুক। ল্যাপটপের নাম রাখা হয়েছে বাংলাদেশের জাতীয় পাখি দোয়েলকে অনুসরণ করে। তুলনামূলকভাবে অন্যান্য ল্যাপটপের চেয়ে কম দামের নেটবুক ধরনের এ ল্যাপটপ তৈরি করেছে বাংলাদেশ টেলিফোন শিল্প সংস্থা- টেশিস। শুরু থেকেই সস্তায় দোয়েল কম্পিউটার বাজারজাতকরণের ঘোষণায় তরুণ প্রজন্মসহ সকলের মাঝেই ব্যাপক সাড়া পড়েছে। গাজীপুরে অবস্থিত বাংলাদেশ টেলিফোন শিল্প সংস্থার পরিচালনায় ল্যাপটপ প্রকল্প বাস্তবায়নে বাংলাদেশ প্রকৌশল বিশ্ববিদ্যালয় (বুয়েট)-এর পরামর্শ, মালয়েশিয়ার ‘থিম ফিল্ম ট্রান্সমিশন' (টিএফটি) প্রতিষ্ঠান এবং কয়েকজন বিদেশী বিশেষজ্ঞের সহযোগিতা নেয়া হয়। গত প্রায় আড়াই বছর ধরে এ প্রকল্পের কার্যক্রম পরিচালিত হয়ে আসছে৷ ১০ জুলাই, ২০১১ইং পরীক্ষামূলকভাবে দোয়েলের উৎপাদন প্রক্রিয়া শুরু হয়৷ ‘ডিজিটাল বাংলাদেশ'-এর লক্ষ্যমাত্রাকে সামনে রেখে ল্যাপটপ কম্পিউটার তৈরির জন্য প্রাথমিকভাবে ১৪৮ কোটি টাকার প্রকল্প হাতে নেয়া হয়। ‘দোয়েল' (কম্পিউটার)-এর আনুষ্ঠানিক উদ্বোধন সংক্রান্ত যাবতীয় সকল প্রক্রিয়া চূড়ান্ত হয়ে গেলেও 'অল্প কিছুদিনের মধ্যেই' ল্যাপটপ বিক্রয়ের ঘোষণা শোনা যাচ্ছিল দীর্ঘদিন ধরেই। ডাক ও টেলিযোগাযোগ মন্ত্রণালয়ের দায়িত্বে নিয়োজিত মন্ত্রী রাজীউদ্দিন আহমেদ রাজু প্রয়োজনীয় অনুমোদন ও অনুমতির জন্য আবেদন পাঠিয়েছিলেন প্রধানমন্ত্রী শেখ হাসিনা'র দপ্তরে৷ ল্যাপটপ কম্পিউটার তৈরীর পিছনে সবচেয়ে বেশি অবদান রয়েছে টুএম কর্পোরেশনের। দোয়েল পাখি দোয়েল চত্বর দোয়েল ল্যাপটপ প্লান্ট Ethirajan, Anbarasan (১১ অক্টোবর ২০১১)। "Bangladesh unveils $130 'Doel' laptops"। BBC News (ইংরেজি ভাষায়)। সংগ্রহের তারিখ ২ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ডানা মেললো দোয়েল, retrieved 18 October, 2011"। ১৪ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১১।  বাংলাদেশের তৈরি সর্ব প্রথম ল্যাপটপ ‘দোয়েল', retrieved October 18, 2011 টেলিফোন শিল্প সংস্থা দোয়েল ল্যাপটপ প্লান্ট
পুরুষার্থ

হিন্দুধর্মে মানবজীবনের উদ্দেশ্য চারটি। এই চারটি উদ্দেশ্যই পুরুষার্থ নামে পরিচিত। হিন্দুরা বিশ্বাস করেন, তাদের জীবনধারণের উদ্দেশ্য এই চারটি পুরুষার্থ অর্জন করা। চারটি পুরুষার্থের নাম হল: ধর্ম: "(ধর্মীয় ও সামাজিক) নীতিবোধ, আধ্যাত্মিক ও আনুষ্ঠানিক কর্তব্যকর্ম। অর্থ: "(জাগতিক ও অর্থনৈতিক) প্রগতি।" কাম: "(পার্থিব) সুখ।" মোক্ষ: "(আধ্যাত্মিক) মুক্তি।" ধর্মশাস্ত্র এবং রামায়ণ ও মহাভারত মহাকাব্যে প্রথম যথাযথ চতুর্বিধ পুরুষার্থ অর্জনের জন্য যথাযথভাবে জীবনযাপনের উপদেশ দেওয়া হয়। প্রাচীন ধর্মগ্রন্থে বলা হয়েছে ধর্ম, অর্থ ও কাম মানুষের সহজে অর্জনযোগ্য তিনটি পুরুষার্থ; এগুলি ত্রিবর্গ নামে পরিচিত। এর থেকে মনে হয়, মোক্ষ অর্জন জীবনের শেষভাগের জন্য নির্দিষ্ট ছিল। অন্যমতে, ত্রিবর্গ জীবনের গার্হস্থ্য আশ্রমের লক্ষ্য, এবং মোক্ষ সারাজীবনের লক্ষ্য। সাধারণত সন্ন্যাস আশ্রমে গিয়ে গৃহস্থ মোক্ষ অর্জনে প্রয়াসী হতেন। আর একটি মতে, ত্রিবর্গ সামাজিক লক্ষ্য, কিন্তু মোক্ষ ব্যক্তিগত লক্ষ্য। ত্রিবর্গ ধারণার সঙ্গে মোক্ষ অঙ্গাঙ্গীভাবে জড়িত হয়ে পড়ে। তারপরই এই সমগ্র ধারণাটি চতুর্বর্গ নামে পরিচিত হয়। বাৎস্যায়নের কামসূত্র, কৌটিল্যের অর্থশাস্ত্র, বিভিন্ন ধর্মশাস্ত্র পুরুষার্থগুলিকে নানাভাবে ব্যাখ্যা করেছে। মনুস্মৃতি ধর্মকে ব্যাখ্যা করেছে "ধর্মীয়, সামাজিক ও ব্যক্তিগত নীতিবোধ হিসাবে। প্রধান প্রধান সূত্রগুলি এবং ছয়টি প্রধান দর্শনে মোক্ষকে "পরম-পুরুষার্থ" বা শ্রেষ্ঠ পুরুষার্থ বলে বর্ণনা করেছে। For kāma, artha, and dharma as "brahmanic householder values", see Flood (1996:17). Cf. also Apte (1965:626); Hopkins (1971:78) Hiltebeitel (2002:17). For example, see Olivelle (1993:217). For a detailed discussion, cf. Prasad (2008). Prasad (2008:360-362). Hiltebeitel (:17).
ছড়া

ছড়া বা ঝিরি (ইংরেজি: Stream) হচ্ছে ছোট ধরনের অগভীর প্রকৃতিক জলপ্রবাহ। একটি স্রোতের প্রবাহ তিনটি ইনপুট দ্বারা নিয়ন্ত্রিত হয় - পৃষ্ঠের পানি, ভূপৃষ্ঠের পানি এবং ভূগর্ভস্থ পানি। ভূপৃষ্ঠ এবং ভূপৃষ্ঠের পানি বৃষ্টিপাতের সময়ের মধ্যে অত্যন্ত পরিবর্তনশীল। অন্যদিকে, ভূগর্ভস্থ পানি একটি অপেক্ষাকৃত ধ্রুবক ইনপুট আছে এবং বৃষ্টিপাতের দীর্ঘমেয়াদী প্যাটার্ন দ্বারা আরও নিয়ন্ত্রিত হয়। উপমহাদেশে ছোট পাহাড়ি নদীকেই সাধারনত: ছড়া/ঝিরি বলা হয়ে থাকে। ভারতের মেঘালয় ও আসাম ঘেষা বাংলাদেশের উত্তর-পূর্বাঞ্চলে (বিশেষত: বৃহত্তর সিলেট ও নেত্রকোণা, ময়মনসিংহ, শেরপুর এবং জামালপুর জেলায়) ছোট পাহাড়ি জলপ্রবাহ বা ছোট নদীগুলোকে ছড়া নামে অভিহিত করা হয়। অন্যদিকে বাংলাদেশের দক্ষিণ পূর্বাঞ্চলের পাহাড়ি এলাকায় (রাঙ্গামাটি, খাগড়াছড়ি, বান্দরবান, কক্সবাজার এবং চট্টগ্রামের পাহাড়ি এলাকা) ছোট পাহাড়ি নদীগুলো ঝিরি নামে পরিচিত। সেই হিসাবে ছড়া ও ঝিরি একে অপরের প্রতিশব্দ। ছড়া বা ঝিরিগুলোর কিছু কিছু মৌসুমী হয়ে থাকে। বর্ষায় এগুলোতে পানি প্রবাহ থাকে, শীতের সময় শুকিয়ে যায় কেননা মৌসুমী ছড়া গুলোর উৎস বৃষ্টির পানি। আবার কিছু কিছুতে সারাবছরই পানিপ্রবাহ থাকে। এসব ছড়া বা ঝিরির উৎপত্তি সাধারণত পাহাড়ি ঝর্ণা থেকে হয়ে থাকে। Langbein, W.B.; Iseri, Kathleen T. (১৯৯৫)। "Hydrologic Definitions: Stream"। Manual of Hydrology: Part 1. General Surface-Water Techniques (Water Supply Paper 1541-A)। Reston, VA: USGS। ২০১২-০৫-০৯ তারিখে মূল থেকে আর্কাইভ করা।  "Rivers"। Basic Biology (ইংরেজি ভাষায়)। সংগ্রহের তারিখ ২০২১-০৩-২৯।
অ্যান্টনি ফিরিঙ্গি

অ্যান্টনি ফিরিঙ্গি বা হ্যান্সম্যান অ্যান্টনি (ইংরেজি: Anthony Firingee বা Hensman Anthony) (১৭৮৬ – ১৮৩৬), যিনি প্রথম ইউরোপীয় বাংলা ভাষার কবিয়াল। তিনি একজন পর্তুগীজ। তিনি কবিগানের জন্য বিখ্যাত ছিলেন। পর্তুগীজ নাগরিক হ্যান্সম্যান ১৯শতকের প্রথম দিকে বাংলাতে আসেন এবং পশ্চিমবঙ্গের ফরাসডাঙ্গা নামক এলাকায় বসবাস শুরু করেন। প্রথমে তার বাংলা গানগুলোর বাঁধনদার ছিলেন গোরক্ষনাথ, পরে এন্টনি ফিরিঙ্গি নিজেই গান বাঁধতে পারদর্শী হন। ভালবেসে গান গাইতেন, জাতি ধর্ম বর্ণের উর্ধে উঠে তার গানে মানুষ ও মানবতার কথা পাওয়া যায়। তার অন্যতম জনপ্রিয় গানটি হল ‘সাধন ভজন জানিনে মা, জেতে তো ফিরিংগি’। তিনি সৌদামিনি নামক এক হিন্দু ব্রাহ্মণ নারীকে সতীদাহ হওয়ার থেকে উদ্ধার করেন ও বিবাহ করেন। তিনি কলকতার দক্ষিণে একটি মা কালিকার মন্দির প্রতিষ্ঠা করেন, যা ফিরিঙ্গি কালীবাড়ি নামে পরিচিত। তাঁর জীবন নিয়ে চলচ্চিত্রও নির্মিত হয়েছে। এরমধ্যে ১৯৬৭ সালে মুক্তিপ্রাপ্ত উত্তম কুমার অভিনীত বিখ্যাত চলচ্চিত্র অ্যান্টনি ফিরিঙ্গি প্রণিধানযোগ্য। এখানে কবিয়াল ভোলা ময়রার সাথে তার কবিগানের লড়াই দেখানো হয়েছিল। এছাড়া ২০১৪ সালে মুক্তি পায় তাঁর জীবন ও বর্তমান প্রজন্মে তাঁর পুনর্জন্ম মিলিয়ে প্রখ্যাত চলচ্চিত্রনির্মাতা সৃজিত মুখোপাধ্যায় পরিচালিত ও প্রসেনজিৎ চট্টোপাধ্যায়, যীশু সেনগুপ্ত, স্বস্তিকা মুখোপাধ্যায়সহ তারকামণ্ডিত চলচ্চিত্র জাতিস্মর। ফিরিঙ্গি কালীবাড়ি Kuśa Satyendra (২০০০)। Dictionary of Hindu literature। Sarup & Sons। পৃষ্ঠা 87। আইএসবিএন 8176251593।  "Srijit's Jaatishwar"। The Telegraph। ৬ জুলাই ২০১৩। ১৮ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৩।
জেডথ্রি (কম্পিউটার)

জেডথ্রি বা জেড৩ (ইংরেজি: Z3) জার্মান প্রকৌশলী কনরাড ৎসুজে কর্তৃক ডিজাইনকৃত পৃথিবীর সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত গণকযন্ত্র বা কম্পিউটার। এটি টুরিং-সম্পূর্ণ। ২,০০০টি বৈদ্যুতিক রিলে দ্বারা নির্মিত জেডথ্রি প্রায় ৫–১০; হার্জ ক্লক কম্পাঙ্কে (ক্লক ফ্রিকোয়েন্সি) ২২ বিটের শব্দে পরিচালিত হত। এর প্রোগ্রামিং সংকেত এবং উপাত্ত ছিদ্রযুক্ত সেলুলয়েডের ফিতা বা ফিল্মে করে সংরক্ষিত হয়। ১৯৪১ সালে বার্লিনে জেডথ্রি চালু হয়। জার্মান উড়োজাহাজ গবেষণা কেন্দ্র (জার্মান এয়ারক্রাফট রিসার্চ ইনস্টিটিউট) উড়োজাহাজের ডানার চঞ্চলতা বা কম্পনের পরিসংখ্যানগত বিশ্লেষনকাজে জেডথ্রি ব্যবহার করেন। ১৯৪৩ সালে দ্বিতীয় বিশ্বযুদ্ধের সময়ে বার্লিনে মিত্রবাহিনীর বোমা হামলায় মূল জেডথ্রি ধ্বংসপ্রাপ্ত হয়। পরে ১৯৬০ সালে ৎসুজের কোম্পানী ৎসুজে কেজি জেডথ্রির একটি কর্মক্ষম প্রতিলিপি তৈরী করে। এটি মিউনিখর ডয়েচ যাদুঘরে প্রদর্শনীর জন্য রাখা আছে। কনরাড ৎসুজে জেডথ্রির রিলেগুলিকে ইলেকট্রনিক সুইচ দ্বারা পরিবর্তন করতে অর্থ সাহায্যের জন্য জার্মান সরকারকে অনুরোধ করেন। কিন্তু দ্বিতীয় বিশ্বযুদ্ধের প্রেক্ষিতে জার্মান সরকার এই কাজ যুদ্ধের জন্য প্রয়োজনীয় নয় বলে অর্থ বরাদ্দ করতে রাজী হয়নি আইবিএম এসএসইসি ম্যানচেস্টার মার্ক ওয়ান এনিয়াক Zuse, Konrad (১৯৯৩)। Der Computer. Mein Lebenswerk. (German ভাষায়) (3rd সংস্করণ)। Berlin: Springer-Verlag। পৃষ্ঠা 55। আইএসবিএন 978-3-540-56292-4। উদ্ধৃতি শৈলী রক্ষণাবেক্ষণ: অচেনা ভাষা (link) crash-it.com [ত্রুটি: আর্কাইভের ইউআরএল অজানা] Crash! The Story of IT: Zuse ([তারিখ অনুপস্থিত] তারিখে আর্কাইভকৃত) Hans-Willy Hohn (১৯৯৮)। Kognitive Strukturen und Steuerungsprobleme der Forschung. Kernphysik und Informatik im Vergleich (German ভাষায়)। Schriften des Max-Planck-Instituts für Gesellschaftsforschung Köln। পৃষ্ঠা 148। আইএসবিএন 978-3-593-36102-4। উদ্ধৃতি শৈলী রক্ষণাবেক্ষণ: অচেনা ভাষা (link) Z3 page at the Technical University of Berlin The Life and Work of Konrad Zuse Konrad Zuse?s Legacy: The Architecture of the Z1 and Z3 (PDF) How to Make Zuse's Z3 a Universal Computer Raúl Rojas Raúl Rojas, The Zuse Computers In resurrection, the bulletin of the Computer Conservation Society ISSN 0958-7403 Number 37 Spring 2006
চাঁদে অবতরণ

চাঁদে অবতরণ বলতে চাঁদের বুকে কোন মহাকাশযানের আগমন বা অবতরণ করা বোঝায়। মহাকাশযানটি মনুষ্যবাহী অথবা মনুষ্যবিহীন উভয়-ই হতে পারে। তৎকালীন সোভিয়েত ইউনিয়নের লুনা ২ মিশন হচ্ছে চাঁদে অবতরণকারী মনুষ্যনির্মিত প্রথম বস্তু যা ১৯৫৯ সালের ১৩ সেপ্টেম্বর চাঁদে অবতরণ করে। মার্কিন যুক্তরাষ্ট্রের অ্যাপোলো ১১ মিশন চাঁদে মানুষের প্রথম সফল অবতরণ। ১৯৬৯ সালের ২০ জুলাই ১০:৫৬ পিএম EDT (স্থানাংকিত আন্তর্জাতিক সময় বা ইউটিসি (ইউটিসি) সময় অনুযায়ী ১৯৬৯ সালের ২১ জুলাই ০২:৫৬) মার্কিন মহাকাশচারী নীল আর্মস্ট্রং চাঁদের মাটিতে প্রথম মানুষ হিসেবে পা রাখেন। ১৯৬৯ থেকে ১৯৭২ এর মধ্যে চাঁদের বুকে ছয়বার মানুষের অবতরণ ঘটে এবং অসংখ্যবার মনুষ্যবিহীন অবতরণ ঘটে। অ্যাপোলো ১১ "Manned Space Chronology: Apollo_11"। spaceline.org। সংগ্রহের তারিখ ৬ ফেব্রুয়ারি ২০০৮।  "Apollo Anniversary: Moon Landing "Inspired World""। nationalgeographic.com। সংগ্রহের তারিখ ৬ ফেব্রুয়ারি ২০০৮।  "Luna 2"। NASA–NSSDC।  NASA Apollo 11 40th anniversary. NASA's page on moon landings, missions, etc. (includes information on other space agencies' missions.) কার্লিতে Moon missions (United States) (ইংরেজি)
বাংলাদেশ বিমান বাহিনী একাডেমি

বাংলাদেশ বিমান বাহিনী একাডেমি একটি প্রশিক্ষণ ও সামরিক শিক্ষাপ্রতিষ্ঠান। ​​বাংলাদেশ বিমান বাহিনীর মধ্যে কর্মকর্তা হতে প্রস্তুতদের এই প্রতিষ্ঠানে প্রাথমিক প্রশিক্ষণ প্রদান করা হয়। বাংলাদেশ বিমান বাহিনী একাডেমি যশোরের মতিউর রহমান বিমান ঘাঁটিতে অবস্থিত। উপযুক্ত প্রার্থীদের বিভিন্ন ধাপ পার করার মাধ্যমে নির্বাচন করা হয়। ধাপগুলো হলোঃ প্রাথমিক লিখিত পরীক্ষা: IQ, ইংরেজি, পদার্থবিজ্ঞান এবং গণিতের উপর প্রাথমিক লিখিত পরীক্ষা । শুধু অ্যাডমিন শাখায় IQ, ইংরেজি, সাধারণ জ্ঞানের ওপর পরীক্ষা অনুষ্ঠিত হয়। পরীক্ষার ধরন নৈর্ব্যক্তিক। প্রাথমিক মৌখিক ও মেডিকেল পরীক্ষা । চারদিনের জন্য ISSB বোর্ড পরীক্ষা। চূড়ান্ত মেডিকেল পরীক্ষা। বিমান সদর দপ্তরে চূড়ান্ত মৌখিক পরীক্ষা। নতুন নিয়োগ প্রাপ্ত ক্যাডেটদের তিন বছরের প্রশিক্ষণের মধ্যে দিয়ে কমিশন লাভ করতে হয়।প্রাথমিকভাবে তারা বাংলাদেশ মিলিটারি একাডেমিতে যোগদান করে। সেখানে তারা তিন মাসের প্রশিক্ষণ লাভ করে। প্রাথমিক প্রশিক্ষণ লাভ করে তারা বাংলাদেশ বিমান বাহিনী একাডেমিতে ফিরে আসে। জেনারেল ডিউটি শাখা ১২০ ঘণ্টার বেসিক প্রশিক্ষণ লাভ করে। তিন বছর সফলতার সাথে প্রশিক্ষনের পর তারা বিভিন্ন শাখায় কমিশন লাভ করে। যেমন- জেনারেল ডিউটি (পাইলট), রক্ষণাবেক্ষণ, এয়ার ডিফেন্স উইপেন কন্টোলার (ADWC), লজিস্টিক, বিমান ট্রাফিক নিয়ন্ত্রণ। একজন ফ্লাইট ক্যাডেট বাংলাদেশ ইউনিভার্সিটি অব প্রফেশনালস থেকে অ্যারোনটিক্সে বিএসসি ডিগ্রি লাভ করে। বাংলাদেশ বিমান বাহিনীর গ্রাজুয়েশন বাংলাদেশ বিমান বাহিনীর গ্রাজুয়েশন সনদ প্রদান ক্যাডেটদের মেস "Air force to be modernised"। archive.thedailystar.net। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০২০-০৬-১৭।  বাংলাদেশ বিমান বাহিনী ওয়েবসাইট বাংলাদেশ বিমান বাহিনী একাডেমি ওয়েবসাইট
ক্যান্টনমেন্ট কলেজ যশোর

যশোর ক্যান্টনমেন্ট কলেজ বাংলাদেশে অবস্থিত একটি সামরিক কলেজ। কলেজটি ক্যান্টনমেন্ট বোর্ড ও বাংলাদেশ সেনাবাহিনী দ্বারা নিয়ন্ত্রিত হয়। ১৯৬৯ সালে কলেজটি প্রতিষ্ঠিত হয়। কলেজটি অধ্যাপনা এবং পরীক্ষার ফলাফল উচ্চ মানের জন্য বিখ্যাত। যশোর ক্যান্টনমেন্টের দক্ষিণ পূর্ব সীমান্তে, শহরের উপকণ্ঠে আরবপুর রেল ক্রসিং সংলগ্ন প্রায় ২০ একর জমির উপর কলেজটি অবস্থিত। প্রতিরক্ষা মন্ত্রণালয়ের অধীন সামরিক ভূমি ও সেনানিবাস অধিদপ্তর কর্তৃক ১৯৬৯ সালে কলেজটি প্রতিষ্ঠিত হয়। যশোর সেনানিবাসের অভ্যন্তরে ১৯৬৯-এর জুনে দাউদ পাবলিক স্কুল এর দুইটি ছোট কক্ষে কলেজটির কার্যক্রম শুরু হয়। প্রথমে মাত্র ৫ জন শিক্ষার্থী নিয়ে কলেজটি যাত্রা শুরু করে। তৎকালীন দাউদ পাবলিক স্কুলের শিক্ষক মোজাম্মেল হকের প্রচেষ্টা ও ঊর্ধ্বতন সামরিক কর্মকর্তাদের অনুপ্রেরণায় এটা করা সম্ভব হয়। তখনও কলেজটি দাউদ পাবলিক স্কুল ও কলেজ নামেই পরিচিত ছিল। ১৯৮৩ সালে দাউদ পাবলিক স্কুল থেকে কলেজের ক্যাম্পাসে স্থানান্তরিত করা হয় এবং যশোর ক্যান্টনমেন্ট কলেজ নাম করণ করা হয়। প্রথমত কলেজটিতে শুধুমাত্র মানবিক শাখা চালু ছিল। পরে ১৯৭৭ সালে বিজ্ঞান শাখা এবং ১৯৮৫ সালে বাণিজ্য শাখা চালু করা হয়। নব্বই দশকের মাঝামাঝির দিকে এখানে ডিগ্রী পর্যন্ত শিক্ষা গ্রহণের সুযোগ করে দেয়া হয়। ২০০২ সালে কলেজটি শ্রেষ্ঠ শিক্ষাপ্রতিষ্ঠান হিসেবে জাতীয় শিক্ষা সপ্তাহে প্রত্যয়িত হয়। কলেজে মোট ৭৮ জন শিক্ষক এবং উচ্চমাধ্যমিক শাখায় ১৬০৩ জন ও অনার্স শাখায় প্রায় ২৫০০ শিক্ষার্থী আছে। উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা কোর্সসমূহ চালু আছে। স্নাতক (পাস) শ্রেণিতে বি.এ, বি,এস-এস, ও বি,এসসি কোর্স চালু রয়েছে। স্নাতক (সম্মান) কোর্সে বাংলা, অর্থনীতি, রাষ্ট্রবিজ্ঞান, সমাজকর্ম, ইসলামের ইতিহাস ও সংস্কৃতি, ইসলামশিক্ষা, হিসাববিজ্ঞান, ব্যবস্থাপনা,বিবিএ ও গণিত বিষয় এবং মার্স্টাসে বাংলা, অর্থনীতি, রাষ্ট্রবিজ্ঞান, সমাজকর্ম, হিসাববিজ্ঞান কোর্স চালু রয়েছে। পড়ালেখা ছাড়াও সহশিক্ষা কার্যক্রমে এই কলেজ বরাবরই ভালো করে আসছে। আন্তঃ ক্যান্টনমেন্ট কলেজ কুইজ প্রতিযগিতা ২০১৩ ও ২০১৫-তে চ্যাম্পিয়ন হবার পাশাপাশি আন্তঃ ক্যান্টনমেন্ট সংসদীয় বিতর্ক প্রতিযোগিতা ২০১৫-তে এই কলেজ রানার আপ হবার গৌরব অর্জন করে। ২০১৩ সালের জাতীয় রসায়ন অলিম্পিয়াডে কলেজের একজন ছাত্র জাতীয় স্বর্ণপদক লাভ করে। সুবিশাল কলেজ ক্যাম্পাসে আউট ডোর গেমঃ ফুটবল, ক্রিকেট, হ্যান্ডবল, বাস্কেট বল, ভলিবল, এ্যাথলেটিক্স এবং ইনডোর গেমঃ টেবিল টেনিস, ব্যাডমিন্টন, দাবা ও ক্যারাম খেলার ব্যবস্থা রয়েছে। এছাড়াও কলেজের অন্যান্য সহশিক্ষামূলক কার্যক্রম; যেমনঃ সাংস্কৃতিক সপ্তাহ, বার্ষিক পুরস্কার বিতরণী ও সাংস্কৃতিক অনুষ্ঠান, বিভিন্ন জাতীয় দিবস পালন, সোসাইটি ক্লাস কার্যক্রম, বিএনসিসি (সেনা ও বিমান শাখা), রোভার স্কাউট ও গার্লস ইন স্কাউটিং প্রভৃতি। কলেজ টি তার সুশৃংখল নিয়মাবলী নিয়ন্ত্রণ করার জন্য বিখ্যাত। দক্ষিণবঙ্গের বিভিন্ন জেলা থেকে শিক্ষার্থীরা এই স্বনামধন্য কলেজে পড়তে আসে। বাংলাদেশ সেনাবাহিনী এর প্রত্যক্ষ তত্ত্বাবধায়নে কলেজটি পরিচালিত হচ্ছে। ৫৫ পদাতিক ডিভিশন, যশোর সেনানিবাসের জেনারেল অফিসার কমান্ডিং কলেজটির প্রধান পৃষ্ঠপোষ্ক। কমান্ডার, ৫৫ আর্টিলারী ব্রিগেড কলেজের পরিচালনা পর্ষদের সভাপতির দায়িত্ব পালন করেন। "বোর্ড সেরা যশোর ক্যান্টনমেন্ট কলেজ"। দৈনিক সমকাল। ১৬ জুলাই ২০১০। ৩১ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৫।  "আন্তঃক্যান্টনমেন্ট স্কুল-কলেজ বিতর্ক প্রতিযোগিতা"। ক্যাম্পাসলাইভ২৪.কম। ২৭ আগস্ট ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৫।  কলেজ ওয়েবসাইট।
পলাশী

পলাশী (পুরনো ইংরেজি নাম: Plassey) ভারতের পশ্চিমবঙ্গ রাজ্যের নদিয়া জেলার সদর শহর কৃষ্ণনগরের প্রায় ৫০ কিলোমিটার উত্তরে ভাগীরথী নদীর তীরে অবস্থিত একটি গ্রাম (অধুনা সেন্সাস টাউন)। ১৭৫৭ সালে এই গ্রামেই বিখ্যাত পলাশীর যুদ্ধ হয়েছিল। বর্তমানে পলাশী একটি গ্রাম পঞ্চায়েত ও বাণিজ্যকেন্দ্র। পলাশীর কাছাকাছি উল্লেখযোগ্য শহর মুর্শিদাবাদের বেলডাঙা। শিয়ালদহ - লালগোলা লাইনে পলাশী নদীয়া জেলার শেষ স্টেশন। কলকাতা হতে একাধিক লালগোলা প্যাসেঞ্জার, ভাগিরথী এক্সপ্রেস বা হাজারদুয়ারী এক্সপ্রেস/ধনধান্য এক্সপ্রেস পলাশীর ওপর দিয়ে যায়। ৩৪ নং জাতীয় সড়ক পলাশীর প্রধান রাস্তা। উত্তরবঙ্গ ও দক্ষিণবঙ্গের সংযোগকারী এই মূল সড়কপথ ধরেও পলাশী আসা যায়। ১৭৫৭ সালের ২৩শে জুন পলাশীর আমবাগানে মুর্শিদাবাদের নবাব সিরাজদ্দৌলার সঙ্গে রবার্ট ক্লাইভের নেতৃত্বাধীন ব্রিটিশ ইস্ট ইন্ডিয়া কোম্পানির যুদ্ধ হয়। এই যুদ্ধ পলাশীর যুদ্ধ নামে পরিচিত। এই যুদ্ধে জয়লাভ করে ইংরেজরা আস্তে আস্তে সারা ভারতে নিজেদের আধিপত্য বিস্তার করতে শুরু করে। পলাশীর যুদ্ধই পলাশী গ্রামকে ঐতিহাসিকভাবে গুরুত্বপূর্ণ করে তোলে। ইংরেজ রাজত্বে পলাশী বাংলা প্রদেশের (অধুনা পশ্চিমবঙ্গের) নদিয়া জেলার অন্তর্ভুক্ত হয়। যুদ্ধের স্মৃতিতে পলাশীতে একটি স্তম্ভ প্রোথিত করা হয় যা পলাশী মনুমেন্ট নামে পরিচিত। ১৯৯৮ সালে স্থানীয় চিনিকলের মালিক খৈতান গোষ্ঠী এই গ্রামের নাম পালটে "খৈতান নগর" রাখার চেষ্টা করে। কিন্তু স্থানীয় সংবাদপত্র ও বুদ্ধিজীবীরা এর প্রতিবাদ জানালে তারা সেই পরিকল্পনা ত্যাগ করতে বাধ্য হয়। পলাশীর ভৌগোলিক অবস্থান ২৩°৪৮′ উত্তর ৮৮°১৫′ পূর্ব﻿ / ﻿২৩.৮০° উত্তর ৮৮.২৫° পূর্ব﻿ / 23.80; 88.25। সমুদ্রপৃষ্ঠ থেকে এই অঞ্চলের উচ্চতা ১৭ মি (৫৬ ফু)। ভাগীরথী নদীর অপর প্রান্তে মুর্শিদাবাদ জেলার বাজারসাউ গ্রামটি অবস্থিত। তার ১১ কি.মি. দূরে রয়েছে বড়চাঁদঘর ঠাকুর পাড়া গ্রাম। পলাশী নামটি এসেছে লাল রঙের ফুল পলাশ থেকে। Plassey - Imperial Gazetteer of India, v. 20, p. 156. Falling Rain Genomics, Inc - Plassey[স্থায়ীভাবে অকার্যকর সংযোগ] Map of West Bengal - Government of West Bengal The battle of Palashi - Banglapedia The world's first multinational - The New Statesman ওয়েব্যাক মেশিনে আর্কাইভকৃত ৪ ফেব্রুয়ারি ২০১২ তারিখে
কাচীভূতকরণ

কাচীভূতকরণ হল কোন পদার্থকে কাচে পরিণত করা। কাচ অবস্থান্তরের মধ্য দিয়ে কোন তরল পদার্থকে খুব দ্রুত শীতলীকরণের ফলে কাচে পরিণত করা যায়। বেশ কিছু রাসায়নিক বিক্রিয়াও কাচের ক্ষেত্রে ঘটে থাকে। কাচীভূতকরণ অনিয়তাকার পদার্থ বা বিকৃত পদার্থের বৈশিষ্ট্য। এটি ঘটে যখন প্রাথমিক কণাসমূহের মধ্যকার আকর্ষণ বল একটি সর্বনিম্ন সীমা অতিক্রম করে। তাপীয় হ্রাস-বৃদ্ধি বন্ধনের বিভাজন ঘটায়। ফলে তাপমাত্রা যত বেশি হবে, সংযোগক্ষমতা তত বেশি থাকবে। Steven Ashle, Divide and Vitrify, June 2002, Scientific American Stefan Lovgren, Corpses Frozen for Future Rebirth by Arizona Company, March 2005, National Geographic Vitrification: Putting the Heat on Waste A.K. Varshneya. Fundamentals of inorganic glasses. Sheffield: Society of Glass Technology, 2006. M.I. Ojovan, W.E. Lee. Connectivity and glass transition in disordered oxide systems J. Non-Cryst. Solids, 356, 2534-2540 (2010).
বাথ স্টোন

বাথ স্টোন একধরনের চুনাপাথর যা ক্যালসিয়াম কার্বনেটের বহুসংখ্যক ক্ষুদ্রাংশ সহযোগে গঠিত হয়। ইংল্যান্ডের সমারসেটে বাথ স্টোন সর্বপ্রথম পাওয়া যায়। এটি ইংল্যান্ডের বিশ্ব ঐতিহ্যবাহী শহর বাথকে দিয়েছে এর স্বতন্ত্র রূপ। বাথ স্টোন একটি ফ্রিস্টোন, অর্থাৎ একে করাত দিয়ে যেকোনভাবে কাটা সম্ভব। বাথ স্টোন অন্যান্য পাথরের মত অনেকগুলো স্তরে বিন্যস্ত থাকেনা। বাথ স্টোন যুক্তরাজ্যের দক্ষিণাঞ্চলে স্থাপনা যেমন- চার্চ, বাড়ি, রেলওয়ে স্টেশন ইত্যাদি নির্মাণে ব্যাপকভাবে ব্যবহৃত হয়। যেসব খনি থেকে বাথ স্টোন সর্বপ্রথম উত্তোলিত হয়েছিল তার বেশ কয়েকটি এখনো কার্যকর রয়েছে, অন্যান্যগুলি ভরাট হয়ে গেছে বা সেগুলো অন্য উদ্দেশ্যে ব্যবহৃত হচ্ছে।
ওয়ারিশ আলী মীর্জা

সৈয়দ ওয়ারিশ আলি মির্জা খান বাহাদুর (১৪ই নভেম্বর, ১৯০১ - ১৯৬৯) ছিলেন মুর্শিদাবাদের শেষ নবাব। তিনি তার পিতা নবাব সৈয়দ ওয়াসিফ আলি মির্জা খানের উত্তরসূরি ছিলেন। তিনি দশ বছর (১৯৫৯-৬৯) রাজত্ব করেন। ১৯৬৯ সালে মৃত্যুকালে তিনি তিন পুত্র রেখে যান। কিন্তু উত্তরসূরি সংক্রান্ত স্পষ্ট নির্দেশ না থাকায়, তার মৃত্যুর সঙ্গে সঙ্গেই মুর্শিদাবাদের নবাবের পদটি বিলুপ্ত হয়। বাংলার শাসকদের তালিকা বাংলার ইতিহাস পশ্চিমবঙ্গের ইতিহাস ভারতের ইতিহাস http://www.4dw.net/royalark/India4/murshid16.htm
শ্রীনাথজি

শ্রীনাথজি হিন্দু দেবতা কৃষ্ণের একটি মানবীয় রূপ। এই রূপে কৃষ্ণ এক সাত বছরের বালক। শ্রীনাথজির প্রধান মন্দিরটি রাজস্থানের উদয়পুর শহর থেকে ৪৮ কিলোমিটার উত্তর-পূর্বে নাথদ্বারে অবস্থিত। শ্রীনাথজি বল্লভাচার্য প্রতিষ্ঠিত পুষ্টিমার্গ বা শুদ্ধাদ্বৈত সম্প্রদায়ের প্রধান আরাধ্য দেবতা। ভক্তিযোগী এবং রাজস্থান ও গুজরাত অঞ্চলের বৈষ্ণবরা শ্রীনাথজির পূজা করেন। বল্লভাচার্যের পুত্র বিট্টলনাথজি নাথদ্বারায় শ্রীনাথজির পূজা প্রচলন করেন। শ্রীনাথজির জনপ্রিয়তার জন্য নাথদ্বারা শহরটিই শ্রীনাথজি নামে পরিচিত। প্রথম দিকে, শিশু কৃষ্ণ দেবদমন নামে পরিচিত ছিলেন (এই নামটির মধ্যে গোবর্ধন গিরি উত্থাপনের মাধ্যমে কৃষ্ণ কর্তৃক ইন্দ্রের দর্পচূর্ণের আভাস মেলে)। বল্লভাচার্য তার নামকরণ করেন গোপাল। পরে বিট্টলনাথজি তার নাম রাখেন শ্রীনাথজি। Ambala, Amit: Krishna as Shrinathji: Rajasthan Paintings from Nathdwara, Mapin, Ahmedabad (1987) Gaston, Anne-Marie: Krishna’s Musicians: Musicians and Music making in the Temples of Nathdvara, Rajasthan, Manohar, New Delhi (1997) Jindel, Rajendra: Culture of a sacred town : a sociological study of Nathdwara, Popular Prakashan, Bombay (1976). Jones, Constance & James D. Ryan: Encyclopedia of Hinduism [১] Lyons, Tryna: The artists of Nathadwara: The practice of painting in Rajasthan, Indiana University Press (2004) Book Review: "Krishna as Shrinathji: Rajasthani Paintings from Nathdvara" by Amit Ambalal, for Journal of the American Academy of Religion, June, 1988 "Mewar Encyclopedia"। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১১।  The Encyclopaedia Of Indian Literature - Volume One (A To Devo), by Amaresh Datta "Nathdwara Guide"। ২৯ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১১।  "Rajsamand Times"। ১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১১।  Yatra2Yatra by Sanjay Singh Official website of Nathdwara Temple ওয়েব্যাক মেশিনে আর্কাইভকৃত ৩ জুন ২০১০ তারিখে Krishna as Shrinathji: Rajasthani paintings from Nathdvara, by Amit Ambalal. Publisher: Mapin, 1987. Official website of Shrinathji Temple, Nathdwara ওয়েব্যাক মেশিনে আর্কাইভকৃত ৩ জুন ২০১০ তারিখে ShriNathji ওয়েব্যাক মেশিনে আর্কাইভকৃত ১ জুন ২০১০ তারিখে A500 old sect of Hindu religion founded by Shri Vallabhacharya Vaishnav Parivar : A informative portal about Pushtimarg, Vaishnavism DivineCrunch blog : Enjoy the Life with Love, Fun & Bhakti… ওয়েব্যাক মেশিনে আর্কাইভকৃত ৩১ মে ২০১০ তারিখে ShriNathji.com Shrinathji Image Gallery and Information (shrijibawa.com) www.vraj.org ওয়েব্যাক মেশিনে আর্কাইভকৃত ১৩ জুন ২০১০ তারিখে